સુરતમાં વિશ્વ યોગ દિવસે સૌથી વધારે લોકો એક સાથે યોગાસન કરે તેવી વડાપ્રધાને આપેલી ચેલેન્જ પૂરી કરવાનું ચૂકી ગયું છે. એક સાથે સૌથી વધારે લોકો યોગાસન કરે તેવું વિશેષ આયોજન થયુ નહતું. અલબત્ત, સરસાણા કન્વેન્શન સેન્ટર જેવા બે-એક સ્થળે મોટી સંખ્યામાં એક સાથે યોગાસન કર્યા હતાં. જોકે, આ સંખ્યા દેશમાં કે વિશ્વમાં સૌથી વધારે નહતી. કેમકે, યોગદિવસે રાજસ્થાનના કોટા શહેરે એકસાથે બે લાખ લોકોએ યોગાસન કરીને રેકર્ડ પોતાને નામે કરી લીધો છે. અગાઉ રેકર્ડ મૈસુરના નામે હતો.